पाएं अपने शहर की ताज़ा ख़बरें और फ्री ई-पेपरडाउनलोड करें
प्राथमिक स्वास्थ्य केंद्र लिधौरा में स्वास्थ्य सुविधाओं की कमी को देखते हुए लोगों के कहने पर विधायक हरिशंकर खटीक ने तत्परता दिखाते हुए उच्च अधिकारियों को अवगत कराया कि स्वास्थ्य केंद्र में डॉक्टर की व्यवस्था की जाए। इसी को मद्देनजर रखते हुए अनुविभागीय अधिकारी जतारा ने तहसीलदार लिधौरा ज्योति राजपूत के साथ स्वास्थ्य केंद्र का निरीक्षण किया तथा संबंधित अधिकारियों को निर्देशित किया है कि समस्त मरीजों को समुचित उपचार मिलना चाहिए। इसमें किसी भी प्रकार की कोताही नहीं बरती जाएगी।
उन्होंने बताया है कि मंगलवार से डॉक्टर की पदस्थापना हो गई है, जो लिधौरा में रहकर ही काम करेंगे। साथ ही जतारा विधायक के सहयोग से 2 दिन में 5 ऑक्सीजन बेड शिफ्ट हो जाएंगे। जिससे गंभीर मरीजों का समुचित इलाज हो सकेगा और समय पर दवाइयां उपलब्ध होगी। उन्होंने नगर में जो होम क्वारेंटाइन किए गए हैं उनके बारे में जानकारी ली।
नगर में भ्रमण करने के दौरान उन्होंने नगर परिषद अधिकारी को निर्देशित किया है कि समय-समय पर सैनिटराजर का छिड़काव किया जाए। इस दौरान नगर परिषद कर्मचारी आनंद तिवारी, रामचंद्र सिंह, केपी लिटोरिया एवं राजस्व कर्मचारी उपस्थित थे। गौरतलब है कि मुख्य चिकित्सा अधिकारी टीकमगढ़ के आदेशानुसार डॉ. प्रियेश नायक की आगामी आदेश तक लिधौरा प्राथमिक स्वास्थ्य केंद्र पर पदस्थापना की गई है
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn